BJELOVARSKO-BILOGORSKA ŽUPANIJA
OPĆINA KONČANICA
ČEŠKI DJEČJI VRTIĆ KONČANICA
UPRAVNO VIJEĆE

KLASA: 601-02/22-01/03
URBROJ: 2103-12-04/1-22-6

Z  A  P  I  S  N  I  K
sa 7. sjednice Upravnog vijeća Češkog dječjeg vrtića Končanica, održane dana 14. rujna 2022. godine u prostorijama Područne osnovne škole u Končanici, Končanica 341, s početkom u 15:00 sati.
Nazočni članovi: Marija Kubišta, Mira Čukelj, Maja Janda Starčević, Tihana Paclik i Nikolina Santo.
Odsutnih članova nije bilo
Ostali nazočni: Gordana Tomašek – ravnateljica Češkog dječjeg vrtića Končanica i Oto Janda – službenik Općine Končanica i ujedno zapisničar.
Jednoglasno je usvojen slijedeći

D N E V N I  R E D:

1.  Usvajanje zapisnika sa 6. sjednice Upravnog vijeća,
2. Razmatranje te usvajanje I. Izmjena i dopuna Financijskog plana Češkog dječjeg vrtića Končanica za 2022. godinu,
3. Razmatranje te usvajanje Izvješća o radu Češkog dječjeg vrtića Končanica tijekom radne 2021.-2022. godine,
4.  Razno.

Ad 1.) Usvajanje Zapisnika sa 6. sjednice Upravnog vijeća
Članovi Upravnog vijeća nisu imali primjedbe na dostavljeni prijedlog Zapisnika sa 6. sjednice Upravnog vijeća održane dana 09. rujna 2022. godine, te su jednoglasno donijeli slijedeći
ZAKLJUČAK: Usvaja se Zapisnik sa 6. sjednice Upravnog vijeća održane dana 09. rujna 2022. godine.

Ad 2.) Razmatranje te usvajanje I. Izmjena i dopuna Financijskog plana Češkog dječjeg vrtića Končanica za 2022. godinu
Ovu točku pojasnila je predsjednica. Prijedlog Izmjena i dopuna Financijskog plana Češkog dječjeg vrtića Končanica koji je predložen na 6. sjednici Upravnog vijeća prihvaćen je na Općinskom vijeću Općine Končanica i sada predstoji njegovo usvajanje od naše strane.  Novi Plan iznosi 678.770,00 kuna. 
Sukladno članku 45. Statuta vrtića, članovi Upravnog vijeća jednoglasno su usvojili
I. izmjene i dopune Financijskog plana Češkog dječjeg vrtića Končanica za 2022. godinu

Ad 3.) Razmatranje te usvajanje Izvješća o radu Češkog dječjeg vrtića Končanica tijekom radne 2021.-2022. godine
Ovu točku pojasnila je ravnateljica. Prijedlog Izvješća o radu Češkog dječjeg vrtića Končanica tijekom radne 2021.-2022. godine dobili su svi članovi zajedno sa sazivom. Kao i svake godine tako i ove na kraju pedagoške godine 2021./2022. sumiralo se o radu Češkog dječjeg vrtića Končanica. Suradnja sa svim čimbenicima bila je dobra, financiranje je bilo redovito te nije bilo nikakvih problema sa radom predškolskog odgoja osim pridržavanja epidemioloških mjera uslijed nastanka COVID-19.
Članovi Upravnog vijeća nakon kraće rasprave složili su se sa izvješćem o radu Češkog dječjeg vrtića Končanica tijekom radne 2021./2022. godine.
Sukladno članku 45. Statuta vrtića, članovi Upravnog vijeća jednoglasno su utvrdili i usvojili
Izvještaj o radu Češkog dječjeg vrtića Končanica tijekom radne 2021./2022. godine


Ad 4.) Razno
Kako pod ovom točkom nije bilo rasprave, predsjednica se zahvalila svima na konstruktivnom radu i zaključila rad ove sjednice Upravnog vijeća u 15:40 sati.

               Zapisnik sastavio:                                                    	Predsjednica Upravnog vijeća:
                    Oto Janda                                                                      	Marija Kubišta

